Αθηναϊκός (καλαθοσφαίριση ανδρών)

Ο Αθηναϊκός Αθλητικός Σύλλογος είναι ελληνικό αθλητικό σωματείο που δραστηριοποιείται στην περιοχή του Βύρωνα, στην Αττική, όπου και βρίσκονται οι έδρες των τμημάτων του. Η ανδρική ομάδα καλαθοσφαίρισης αποτελεί νομικά ένα από τα ερασιτεχνικά τμήματα του συλλόγου.

Επίσημα χρώματα της ομάδας είναι το κόκκινο και το κίτρινο και έμβλημά του το πλατανόφυλλο. Έδρα όλων των τμημάτων καλαθοσφαίρισης αποτελεί το Κλειστό Γυμναστήριο «Δημήτρης Καλτσάς», χωρητικότητας 400 θεατών.

 Ιστορική αναδρομή  
Ο Αθηναϊκός διέθετε τμήμα καλαθοσφαίρισης πριν τον Β' Παγκόσμιο Πόλεμο. Το 1938-39 τερμάτισε 13ος στο πρωτάθλημα Αθηνών-Πειραιώς.

Το 1939-40 είχε δηλώσει συμμετοχή στο πρωτάθλημα Αθηνών-Πειραιώς.

Λόγω έλλειψης σωζώμενων αρχείων η ίδρυση του τμήματος τοποθετείται στις 14 Αυγούστου 1969, ημερομηνία επανίδρυσης επί προεδρίας Αθανασίου Αντωνόπουλου.«Ιστορία συλλόγου», επίσημος ιστότοπος ανδρικού τμήματος καλαθοσφαίρισης Αθηναϊκού Α.Σ.

Ο σύλλογος συμμετείχε για πρώτη φορά σε επίσημο αγώνα κατά την αγωνιστική περίοδο 1969-70, λαμβάνοντας μέρος στο Πρωτάθλημα Γ' Κατηγορίας Αττικής. Στην Α' Κατηγορία θα φτάσει μετά από μια δεκαπενταετία περίπου, το 1985-86, οπότε και προκρίθηκε μέσω μπαράζ από τη Β' Κατηγορία. Μετά το πέρας της αγωνιστικής περιόδου 1986-87, και μετά από τέσσερις συνεχόμενες ανόδους, ο σύλλογος κατέκτησε την άνοδό του για πρώτη φορά στην ιστορία του στη Γ' Εθνική Κατηγορία. Το 1989 εφτασε στον τελικό Κυπελλου της ΕΣΚΑ.

Τα τελευταία χρόνια, ο Αθηναϊκός συμμετέχει στο τοπικό του πρωτάθλημα, διοργανώτρια αρχή του οποίου είναι η Ε.Σ.Κ.Α.

Κατά τις αγωνιστικές περιόδους 2007-08 και 2008-09 αγωνίστηκε στην Α' Κατηγορία. Στη δεύτερη περίπτωση η χρονιά δεν υπήρξε επιτυχημένη, καθώς κατετάγη τελευταίος στον τελικό βαθμολογικό πίνακα, χωρίς να σημειώσει καμία νίκη. Έτσι γνώρισε τον υποβιβασμό στη Β' Κατηγορία της Ε.Σ.Κ.Α., στο δεύτερο όμιλο της οποίας αγωνίστηκε κατά την περίοδο 2009-10. Η εκ νέου κατάληψη της τελευταίας θέσης του βαθμολογικού πίνακα οδήγησε το σύλλογο στο πρωτάθλημα της Γ' Κατηγορίας Ανδρών της Ε.Σ.Κ.Α.«Μαρκόπουλο και Ηλιούπολη πρωταθλήτριες της Β' ΕΣΚΑ» , άρθρο στον ιστότοπο BasketNet.gr, 28 Μαΐου 2010.

Την περίοδο 2010-11 ο Αθηναϊκός συμμετείχε στο Πρωτάθλημα της Γ' Κατηγορίας Ανδρών, καταλαμβάνοντας την 4η θέση στην τελική βαθμολογία του ομίλου του.«Βαθμολογία Γ' ΕΣΚΑ Ανδρών 3ος Όμιλος» , στοιχεία στον ιστότοπο LocalBasket.gr Την επόμενη χρονιά, 2011-12, κατετάγη 2ος (με τριπλή ισοβαθμία στην κορυφή), λαμβάνοντας παράλληλα το δικαίωμα επιστροφής στη Β' Κατηγορία.«Αλλαγή προπονητή της ανδρικής ομάδας», ανακοίνωση στον επίσημο ιστότοπο του συλλόγου. Προπονητής τη χρονιά αυτή ήταν ο Χάρης Κουλουριώτης.

Κατά την αγωνιστική περίοδο, 2012-13, ο Αθηναϊκός Α.Σ. έλαβε μέρος στο Πρωτάθλημα της Β' Κατηγορίας Ανδρών της Ε.Σ.Κ.Α..Ένωση Σωματείων Καλαθοσφαίρισης Αττικής, επίσημος ιστότοπος.

Έδρα του συλλόγου είναι το Κλειστό Γυμναστήριο Εργάνης.

 Διακεκριμένοι αθλητές 
  Μπάμπης Ακάσογλου
  Σπύρος Αλεξανδρής 
  Στέφανος Αμυγδαλάκης 
  Κ. Αργύρης 
  Κλήμης Αργυρός
  Βαγγέλης Βουτσελάς 
  Χριστόδουλος Γερογιάννης
  Γιώργος Γεωργιάδης
  Στέλιος Γούσιος 
  Γιάννης Δ. Ελευθερίου 
  Τάκης Θέρμος 
  Αθανάσιος Κοκαλιάς 
  Μανώλης Κοκκινάκης  Γιώργος Κολέτσος
  Λάζαρος Κουγιουμτζόγλου
  Σπύρος Κουτρουμπάνος  
  Κώστας Λουκάκης
  Γ. Λουκόπουλος  
  Νίκος Μαργιόλης 
  Ανδρέας Μαρινάκης 
  Γιάννης Μπελούλης
  Παναγιώτης Ντουμάνης 
  Νάσος Παπαθανασίου
  Ηλίας Παπαθεοδώρου 
  Ανέστης Παπακυριακού   Γ. Παπούλιας 
  Κώστας Παρασκευόπουλος
  Μανώλης Περάκης 
  Παύλος Πορφυριάδης 
  Γιώργος Σιαφκάς
  Λάμπρος Σώμος 
  Κώστας Τάπρατζης 
  Δημήτρης Τσολάκος
  Απόστολος Χατζηγιαννακός

 Παραπομπές 

 Εξωτερικοί σύνδεσμοι 

 Αθηναϊκός Α.Σ. (archive), επίσημη ιστοσελίδα ανδρικού τμήματος καλαθοσφαίρισης

Ανδρων
Αθηναικος Ανδρων
Κατηγορία:Σωματεία Ε.Σ.Κ.Α.
Κατηγορία:Ιδρύσεις ομάδων καλαθοσφαίρισης το 1969